  Туспуктэм: Удмуртиысь тӧролэн но кивалтэтлэн пресс-службазы Анжелика Тихонова корреспондент Кияса ёросын «Гурт интывылъёсты котыр ласянь азинтон» программая Лутоха – Калашур – Выль Тӥгырмен сюресэз тупатъяны кутскизы. Сюресчиос 1,43 иськемзэ выльдозы. Со сярысь элькун тӧролэн но кивалтэтлэн пресс-службазы ивортӥз. « Шумпотӥськом, сюресэз выльдозы шуыса. «Лутохинское» муниципал кылдытэтамы «Экоферма Дубровское» агропредприятие ужа. <…> Гурт возёс техника ӵапак со сюрес кузя ветлэ. Со сяна, тупатъяно объект Калашур гурт пыр ортче, кытын 300-лэсь ятыр адями улэ. Агропредприятилэн структураяз гурт мерлыко центр лыдъяське. Отын школа но нылпи сад сяна, лулчеберет юрт, почта но фельдшер-акушер пункт интыяськемын. Азьло сӥзьыл но тулыс колеяос кылдэмен сюрес школа автобуслы но экстренной службаослы ортчонтэм луэ вал » Сергей Мерзляков, Кияса ёрослэн тӧроез Тупатъяно сюрес Калашурез Кияса черкогуртэн герӟалоз, со сяна, мукет ёросъёсы но Ижкаре шуг-секытъёстэк ветлыны луонлык кылдытоз. Выльдон ужъёслы луыса, сюресэз куронъёсъя тупатозы – пасьталазэ бадӟыматозы но шобретсэ асфальтлы воштозы. Та дыре ӧнерчиос музъемзэ дасян бордын тыршо. Ужъёсты туэ коньывуон пумозь вуттозы. Тодэ вайытом, туэ «Гурт интывылъёсты котыр ласянь азинтон» программая куинь сюрес люкетъёсты лэсьтозы.  Тегъёс: Удмуртия Кияса гуртсюресъёс тупатъянужъёс  